stanford-oval/wikipedia huggingface dataset:
Marco Antonio Barrera
Ura > Maailmanmestaruus

Vuonna 1994 20-vuotias Barrera aloitti lakitieteen opinnot kotimaassaan, mutta jatkoi menestyksekkäästi myös nyrkkeilyä. Huhtikuussa hän kohtasi Carlos Gabriel Salazarin ottelussa, jonka voittajasta tulisi WBC-liiton ylemmän kärpässarjan virallinen MM-haastaja, mutta Barrera ei kyennyt tiputtamaan painoaan riittävästi, ja vaikka voittikin kamppailun, meni haastajan paikka Salazarille. Barrera sai tarpeekseen ylemmästä kärpässarjasta ja siirtyi saman tien ylempään kääpiösarjaan, missä hän kykeni paremmin hyödyntämään voimiaan. Voitettuaan joulukuussa entisen maailmanmestarin Eddie Cookin kahdeksassa erässä Barrera avasi itselleen tien MM-otteluun.
31. maaliskuuta 1995 Anaheimissa käydyssä ottelussa Barreraa oli vastassa puertoricolainen Daniel Jiménez ja panoksena WBO-liiton ylemmän kääpiösarjan maailmanmestaruus. Ottelu kesti täydet erät, mutta Barrera oli selkeä voittaja kaikissa tuomarien pistekorteissa. Vuoden loppuun mennessä Barrera puolusti titteliään peräti neljä kertaa. Hän voitti Frankie Toledon, Maui Diazin, Agapito Sanchezin ja Eddie Croftin, joista vain Sanchezia vastaan käyty ottelu kesti täydet erät. Menestyksestään huolimatta Barrera ei ollut täysin vakuuttanut kaikkia asiantuntijoita ja monet epäilivät kuinka hän pärjäisi todellisia huippuiskijöitä vastaan. Barreran seuraavasta mestaruudenpuolustuksessa helmikuussa 1996 entistä maailmanmestaria Kennedy McKinneytä vastaan tuli aiempia tasaisempi, kun Barrera joutui ensimmäistä kertaa urallaan käymään kanveesissa. Hän kuitenkin nousi ylös ja sai lopetettua kamppailun viimeisessä erässä ennen täyttä aikaa teknisellä tyrmäyksellä McKinneyn käytyä ottelun aikana lattiassa kaikkiaan viidesti. Seuraavissa kolmessa ottelussaan Barrera palasi totuttuun ylivoimaansa puolustettuaan titteliään kolmesti tyrmäysvoitoilla Jesse Benavidesia, Orlando Fernandezia ja Jesse Maganaa vastaan.
1996 marraskuussa käydyssä puolustusottelussa entistä maailmanmestaria Junior Jonesia vastaan Barrera kärsi ammattilaisuransa ensimmäisen tappion. Ottelun edettyä viidenteen erään pisteissä tappiolla ollut Jones sai kovan oikean käden iskun perille Barreran leukoihin ja tiputti tämän lattiaan. Barrera kykeni vielä nousemaan ylös, mutta oli menettänyt voimiaan ja lopulta hävisi ottelun hylkäyksellä hänen kulmamiestensä rynnättyä kehään. Barrera tahtoi uusintaa, joka toteutuikin viisi kuukautta myöhemmin. Huhtikuussa 1997 Las Vegasin Hilton-hotellissa käyty tasainen kohtaaminen kesti täydet erät ja viimeisen erän päätyttyä Barrera oli taustavoimineen varma voitosta ja mestaruuden takaisin saamisesta. Kaikkien tuomarien korteissa pisteet olivat kuitenkin Jonesin hyväksi. Pettynyt Barrera vetäytyi nyrkkeilyn parista lähes vuoden ajaksi.
Ura > Paluu kehiin

Barrera palasi kehään helmikuussa 1998 Angel Rosariota vastaan. Monet epäilivät kykenisikö hän enää palaamaan entiselle tasolleen, mutta Barrera näytti epäilijöille ja pysäytti vastustajansa viidessä erässä. Tätä seurasi kaksi tyrmäysvoittoa, kunnes lokakuussa Barrera pääsi iskemään Richie Wentonia vastaan avoimena olleesta WBO:n ylemmän kääpiösarjan maailmanmestaruudesta. Barrera ei antanut Wentonille mitään mahdollisuuksia eikä ottelu edennyt neljää erää pitemmälle.
Barrera puolusti vyötään ensimmäisen erän tyrmäyksellä Paul Lloydia vastaan ja pistevoitolla Pastor Humberto Maurinista, kunnes helmikuussa 2000 vastaan asettui hänen voittamaton maanmiehensä Érik Morales, joka piti hallussaan WBC-liiton maailmanmestaruutta. Barrera lähti otteluun altavastaajana, mutta kamppailu säilyi tasaisena täydet 12 erää. Lopulta Morales kuitenkin julistettiin voittajaksi hajaäänituomiolla. Tappiostaan huolimatta Barrera oli kuitenkin osoittanut epäilijöilleen olevansa yhä vakavasti otettava nimi nyrkkeilykehissä. The Ring -lehti valitsi Moralesia vastaan käydyn kohtaamisen vuoden otteluksi.
Barrera sai sittemmin WBO:lta mestaruusvyönsä takaisin Morales-ottelun epämääräisen tuomaroinnin takia, ja hänen uransa lähti uuteen nousukiitoon. Hän puolusti mestaruuttaan Luiz Freitasia vastaan ensimmäisen erän tyrmäyksellä, pistevoitolla Jose Luis Valbuenasta ja kuudennen erän teknisellä tyrmäyksellä entisestä maailmanmestarista Jesús Saludista.
Ura > Nousu höyhensarjaan

Vuonna 2001 Barrera päätti siirtyä jälleen painoluokissa ylöspäin, höyhensarjaan. Huhtikuussa hän kohtasi Las Vegasissa pienen IBO-liiton mestaruusottelussa kovana tyrmääjänä tunnetun painoluokkansa kovimpiin kuuluneen Naseem Hamedin. Ylimielisellä asenteella otteluun lähtenyt Hamed oli voimaton Barreran edessä. Vaikka ottelu kestikin täydet 12 erää, ei voittajasta ollut epäselvyyttä tuomarien pistekorteissa kuten ei yleisönkään joukossa.
Voitettuaan syyskuussa kuudennen erän teknisellä tyrmäyksellä maanmiehensä Enrique Sanchezin oli Barreran seuraava määränpää uusintakohtaaminen niin ikään höyhensarjaan siirtyneen Erik Moralesin kanssa. 22. kesäkuuta 2002 käydyssä ottelussa oli panoksena WBC-liiton maailmanmestaruus. Ottelusta muodostui taktisempi ja tarkkailevampi kuin miesten edellisestä kohtaamisesta, ja se kesti täydet erät. Lopulta Barrera oli voittaja kaikkien tuomareiden korteissa. Keskinäisten voittojen ollessa tasan odotukset alkoivat latautua jo kohti trilogian kolmatta ja ratkaisevaa osaa. Vaikka Barrera olikin vienyt mestaruuden Moralesilta, hän kieltäytyi vastaanottamasta vyötä. Hän ajatteli ettei tarvinnut virallisten järjestöjen titteleitä todistaakseen olevansa mestari.
The Ring -lehti julisti Barreran Morales-voiton myötä omissa listoissaan painoluokan maailmanmestariksi, ja tätä mestaruuttaan Barrera puolusti entisiä maailmanmestareita Johnny Tapiaa ja Kevin Kelleytä vastaan, mikä vain vahvisti hänen mainettaan maailman parhaana höyhensarjan iskijänä. Seuraavassa ottelussaan marraskuussa 2003 Barrera koki kuitenkin yllättävän takaiskun kärsittyään tappion vielä kovemmalla huminalla painoluokissa ylöspäin voitokasta nousua tehneelle filippiiniläiselle Manny Pacquiaolle. Barrera palasi kehään seuraavan vuoden kesäkuussa ja voitti kymmenennen erän teknisellä tyrmäyksellä vasenkätisen entisen maailmanmestarin Paulie Ayalan.
Ura > Maailmanmestaruus ylemmässä höyhensarjassa

Barreran seuraava ottelu oli odotettu kolmas kohtaaminen Érik Moralesin kanssa WBC-liiton ylemmän höyhensarjan maailmanmestaruusottelussa Las Vegasin MGM Grand Casinolla. Täydet erät kestänyt hyvin tasainen välienselvittely päättyi Barreran voittoon tuomarien enemmistöpäätöksellä.  Ensimmäisen kerran Barrera puolusti uutta titteliään pakollista haastajaa Mzoke Fanaa vastaan ottelun kestettyä vain kaksi erää. Syyskuussa hän kaappasi nimiinsä myös IBF-liiton tittelin voitettuaan pisteillä Robbie Pedenin. Barrera puolusti WBC-mestaruuttaan kahdesti Rocky Juárezia vastaan. Molemmat ottelut kestivät täyden ajan, mutta päättyivät Barreran voittoon. Maaliskuussa 2007 Barrera kuitenkin menetti tittelinsä maanmiehelleen Juan Manuel Márquezille kaikin tuomariäänin.
Vuonna 2007 Barrera otteli Manny Pacquiaoa vastaan WBC:n international-tittelistä, mutta kärsi pistetappion.
Vuonna 2008 Barrera kukisti kaksi tuntematonta nyrkkeilijää.
Vuoden 2009 maaliskuussa Barrera kohtasi WBA liiton hallitsevan mestari Amir Khanin. Kamppailu päättyi viidennessä erässä lääkärin keskeytykseen Barreran silmäkulmaan ja kasvoihin tulleiden haavojen vuoksi.
Mikko Katila

Mikko Katila (4. lokakuuta 1863 Seinäjoki – 30. heinäkuuta 1924 Savitaipale) oli suomalainen pappi ja runoilija.
Katilan vanhemmat olivat maanviljelijä Kustaa Arvid Katila (ent. Logren) ja Justiina Absalomintytär Katila. Hän pääsi ylioppilaaksi 1891 Vaasan yksityislyseosta, ja hänet vihittiin papiksi 1897. Katila toimi 1897 ja 1898 Oulun tuomiokirkkoseurakunnan vt. kappalaisena, 1899–1902 Naantalin sijaiskirkkoherrana ja 1907–1924 Savitaipaleen kappalaisena.
Katilan kirjoittamia runoja julkaistiin muun muassa Hengellisessä kuukausilehdessä. Katila on kirjoittanut sanat Siionin virsiin 137, 173 ja 244.
Teoksia

Ristin koulussa. Aino Katila, Lappeenranta 1925
Alice

Alice voi tarkoittaa ainakin seuraavia:
Alice, naisen etunimi, suomenkielinen muoto Aliisa
A Large Ion Collider Experiment (ALICE), yksi Large Hadron Colliderin kuudesta koelaitteistosta
Alice, oik. Carla Bissi (s. 1954), italialainen laulaja, lauluntekijä ja pianisti
Alice (1885–1969), Battenbergin, myöhemmin Kreikan ja Tanskan prinsessa
Maria Alice (s. 1961), kapverdeläinen maailmanmusiikkilaulaja
Mary Alice (1941–2022), yhdysvaltalainen näyttelijä
Alice, Woody Allenin elokuva vuodelta 1990
Alice, vuosina 1976–1985 tuotettu yhdysvaltalainen tilannekomediasarja
Alice, kanadalais-brittiläinen television minisarja vuodelta 2009
Alice, kaupunki Etelä-Afrikassa
Alice, eteläkorealainen televisiosarja
Alice, Arvid Lavignen musiikkikappale vuodelta 2010
hurrikaani Alice, Meksikossa ja Texasissa kesäkuussa 1954 raivonnut myrsky
Princess Alice, Thamesilla tapahtuvia huviristeilyjä varten vuonna 1866 rakennettu siipiratasalus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alice”, voi hakea sivunnimihaulla, laajalla sivunnimihaulla tai tekstihaulla.
Mikko Markkula (shakkituomari)

Mikko Markkula (10. kesäkuuta 1947 – 1. maaliskuuta 2012) oli suomalainen shakkituomari. Hän kuului kansainvälisen shakkiliitto FIDE:n korotuskomiteaan, joka tarkasti shakin kansainväliseksi mestariksi pyrkivien hakemukset. Markkula työskenteli myös shakin sääntöjen parissa. Markkula toimi Suomen edustajana FIDE:ssä vuodesta 1984 alkaen.
Mikko Mantere

| Mitalit> Maa:   Suomi.Miesten nyrkkeily.EM-kilpailut  | Mitalit> Maa:   Suomi.Miesten nyrkkeily.EM-kilpailut  | Mitalit> Maa:   Suomi.Miesten nyrkkeily.EM-kilpailut  | Maa:   Suomi> Miesten nyrkkeily. |
| --- | --- | --- | --- |
|  Pronssia | Bursa 1993 | 48 kg |  |
Mikko Mantere on suomalainen nyrkkeilijä.
Mantere selviytyi puolivälieriin junioreiden EM-kilpailujen 48 kg:n sarjassa Edinburghissa 1992. Ensimmäisissä aikuisten arvokisoissaan, Tampereen MM-kilpailuissa 1993 hän karsiutui 48-kiloisten ensimmäisellä kierroksella. Myöhemmin samana vuonna hän sai Bursan EM-kilpailuissa pronssia 48 kg:n painoluokassa. Hän voitti puolivälieräottelussa ranskalaisen Rachid Bouaitan pistein 20–7, mutta hävisi välieräkamppailun Bulgarian Daniel Petroville 4–11.
Mantere edusti seuratasolla Turun Weikkoja. Hän voitti SM-kilpailuissa 48 kg:n painoluokassa kultaa 1992, 1993 ja 1995 sekä hopeaa 1994.
Amerikanviisisoppi

| Amerikanviisisoppi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Ylälahko::  Rosanae
Lahko::  Saxifragales
Heimo::  Penthoraceae
Suku::  Viisisopet Penthorum
Laji::  sedoides
Kaksiosainen nimi
 Penthorum sedoides  L. 
Katso myös
   Amerikanviisisoppi Wikispeciesissä   Amerikanviisisoppi Commonsissa 
Infobox OKVirheellinen NIMI-arvoIUCN-testi OK: 
Amerikanviisisoppi (Penthorum sedoides) on viisisoppien (Penthorum) sukuun kuuluva ruohovartinen kasvilaji. Se on monivuotinen ja kasvaa tyypillisesti noin 30–60 cm korkeaksi. Varsi voi olla haaraton tai haaroa jonkin verran yläosistaan. Varren väri vaihtelee vaaleanvihreästä punertavaan ja se voi olla kalju tai hieman karvainen. Lehtiasento on kierteinen. Lehdet ovat enintään 10 cm pitkiä, 2,5 cm leveitä ja muodoltaan soikeita tai kapeanpuikeita. Kukat sijaitsevat viuhkoissa tai viuhkomaisissa tertuissa, jotka ovat halkaisijaltaan noin 2–8 cm. Yksittäisten kukkien halkaisija on noin 0,6 cm ja niiden väri vaihtelee kellanvihreästä valkoiseen. Kussakin kukassa on viisi vihreää verholehteä, kymmenen hedettä sekä viisi emiä. Kukissa ei yleensä ole terälehtiä. Kukinnan jälkeen kehittyvissä kotamaisissa hedelmissä on tavallisesti paljon pieniä siemeniä.
Aiheesta muualla

Laji.fi: Amerikanviisisoppi (Penthorum sedoides)
JSTOR Global Plants: Penthorum sedoides (englanniksi)
Integrated Taxonomic Information System (ITIS): Penthorum sedoides (englanniksi)
Global Biodiversity Information Facility (GBIF): Penthorum sedoides (englanniksi)
Flora of North America: Penthorum sedoides (englanniksi)
Maybe Memories

| Maybe Memories The Used |
| --- | --- | --- |

Kokoelmalevyn tiedot
 Äänitetty : 2002
 Julkaistu: 8. heinäkuuta 2003
 Tuottaja(t): John Feldman
 Tyylilaji: vaihtoehtorock, post-hardcore, emo, pop-punk
 Kesto: 34.37
 Levy-yhtiö: Reprise
The Usedin muut julkaisut
| The Used 2002 | Maybe Memories 2003 | In Love and Death 2004 |
Maybe Memories on The Usedin kokoelma-albumi, joka julkaistiin 8. heinäkuuta 2003 julkaistu CD/DVD.
Kappaleet

| --- | --- |
 CD Maybe Memories (Live) – 3.11  A Box Full of Sharp Objects (Live) – 2.56  On My Own (Live) – 2.26  Say Days Ago (Live) – 5.40  Just a Little (julkaisematon raita The Usedilta) – 2.28  It Could Be A Good Excuse (Demo) – 2.51  Zero Mechanism (Demo) – 2.36  Bulimic (Demo) – 3.23  Alone This Holiday – 2.57  Sometimes I Just Go For It (julkaisematon kappale esikoisalbumilta The Used) – 4.45 :  DVD Maybe Memories Documentary (DVD)  A Box Full of Sharp Objects (Video)  The Taste of Ink (Video)  Buried Myself Alive (Video)  Blue and Yellow (Video)  The Making Of Buried Myself Alive  The Making Of The Taste of Ink  Live footage from the Henry Fonda Music Box Theater show on March 21 2003.  Band Video Biographies  Hidden - Brandenin, Jephin ja Quinnin tekemä kotivideo
Arvostelut

Allmusic:
Ambérieu-en-Bugey

| Ambérieu-en-Bugey |
| --- | --- |
 Ambérieu-en-Bugeyn kunnantalo
 vaakuna
 Ambérieu-en-Bugey
 Koordinaatit: 45°57′47″N, 05°21′15″E 
Valtio:  Ranska
Hallintoalue:  Rhône-Alpes
Departementti:  Ain
Arrondissementti:  Belley
Kantoni:  Ambérieu-en-Bugey
Hallinto:  
 – Hallinnon tyyppi:  Kunta
 – Pormestari:  Daniel Fabre
Pinta-ala:  
 – Kokonaispinta-ala:  24,6 km²
Väkiluku (2021):  14 854
 – Väestötiheys:  604 as./km²
 
 ville-amberieuenbugey.fr 
Infobox OKVirheellinen NIMI-arvo: 
Ambérieu-en-Bugey on Ranskan kunta Ainin departementissa Rhône-Alpesin hallintoalueella. Se sijaitsee noin 50 kilometriä Lyonista koilliseen. Kunnassa oli 14 854 asukasta vuonna 2021. Ambérieu-en-Bugeyn pinta-ala on 24,6 neliökilometriä.
Aiheesta muualla

Kuvia tai muita tiedostoja aiheesta Ambérieu-en-Bugey Wikimedia Commonsissa
Meriteollisuusyhdistys

Meriteollisuus ry:ssä on noin 80 jäsentä, muun muassa meriteknisen alan laitevalmistajat, kokonaistoimittajat, suunnittelutoimistot, ohjelmisto- ja järjestelmätoimittajat sekä laivanrakennus-, korjaus-,  ja offshoretelakat. Yhdistys on Teknologiateollisuus ry:n toimialayhdistys.
Meriteollisuus ry:n tärkeimpiä tehtäviä on alan kotimaisen verkottumiskehityksen edistäminen, tuotekehitys- ja tutkimustoiminnan kansallinen ja kansainvälinen koordinointi sekä vaikuttaminen EU:n laivanrakennuspolitiikkaan ja yhteistoiminta kansainvälisissä järjestöissä. Tavoitteiden saavuttamiseksi yhdistyksen puitteissa toimii useita työryhmiä, kuten tutkimustoimikunta, verkostokehitystyöryhmä, verkoston tiedonhallintatyöryhmä, verkostokoulutustyöryhmä, täydennyskoulutustyöryhmä, kansainvälistymisen työryhmä, viestintä- ja koulutustyöryhmä, sääntö- ja suunnittelutyöryhmä, rahoitustyöryhmä ja offshoretyöryhmä. Yhdistys on jäsen alansa eurooppalaisessa jäsenyhdistyksessä SEA Europessa.
.
Aiheesta muualla

www.meriteollisuus.fi
Ala-Särkijärvi

| Ala-Särkijärvi |
| --- | --- |
Valtiot:  Suomi 
Paikkakunta:  Leppävirta
Koordinaatit:  62°28′00″N, 27°44′25″E
Järvinumero:  04.269.1.004
Mittaustietoja
Pinnankorkeus:  86,2 m 
Rantaviiva:  29,975 km 
Pinta-ala:  2,73 km² 
Tilavuus:  0,0106 km³ 
Keskisyvyys:  4 m 
Suurin syvyys:  19,5 m 
 fiAla-Särkijärvi 
Ala-Särkijärvi on saarien ja niemien pirstoma karu järvi Leppävirran kuntakeskuksen kaakkoispuolella Pohjois-Savon maakunnassa. Sen pinta-ala on 2,7 neliökilometriä. Etäisyys Kuopion keskustasta on 45 kilometriä etelään.
Maantiede

Ala-Särkijärvessä on useita pitkiä ja kapeita lahtia, jotka kasvattavat sen ulottuvuuksia. Etäisyys järven eteläisimmästä pisteestä pohjoisimpaan pisteeseen on 4,6 kilometriä. Järven pohjoista rantaa määrittää Pomonniemi, josta haarautuu etelään suuntaava noin kilometrin mittainen niemi, joka haarautuu edelleen pienemmiksi niemiksi. Pomonniemen länsipuolella sijaitsee järven luoteinen osa, Jokilahti ja itäpuolella järven koillinen osa, Malilahti. Järven eteläistä rantaa määrittää Hevosniemi, jonka länsipuolella sijaitsee Hevoslahti ja itäpuolella nimetön vesialue. Noin puolet Ala-Särkijärvestä on enintään kolme metriä syvä. Järven itäisen rannan tuntumassa on pitkä ja kapea syvänne, jossa sijaitsee järven syvin kohta, 20 metriä.
Ala-Särkijärven saariluku on 27. Laajimmat saaret (Palosaari, Pomonsaari) sijaitsevat Pomonniemen eteläpuolella. Järven eteläisen osan laajimmat saaret ovat Hevossaari ja Varissaari.
Ala-Särkijärven rannat ovat metsämaata. Leppävirran keskustaajama ulottuu Malinlahden rannalle, jossa sijaitsee teollisuusalue. Pientalokanta on melko tiheä.
Ala-Särkijärveen virtaa lukuisia laskuojia. Luoteesta Härkäjärveltä (94,4 metriä mpy) virtaa Härkäjoki. Ala-Särkijärvi laskee Pajulammen ja Aluslammen kautta etelään Osmajärven (79,5 metriä mpy) Särkilahteen. Ala-Särkijärven luoteispuolella sijaitsee Särkijärvi, joka tunnetaan myös nimellä Ylä-Särkijärvi.
Ala-Särkijärven vesitilavuus on 10 578 000 kuutiometriä.
Ala-Särkijärvi (04.269.1.004) kuuluu Aluslammen-Härkäjoen valuma-alueeseen (04.269), joka on kolmannen jakovaiheen vesistö Vuoksen päävesistössä (04). Toinen jakovaihe on Sorsaveden valuma-alue (04.26) ja ensimmäinen on Haukiveden–Kallaveden alue (04.2). Ala-Särkijärvi on toiseksi laajin Aluslammen-Härkäjoen valuma-alueen 27:stä vähintään hehtaarin laajuisesta vakavedestä. Laajin on Särkijärvi, kolmanneksi laajin on Iso-Musta, jota seuraa Voivakka.
Altlußheim

| Altlußheim |
| --- | --- |
 Altlußheimin rakennuskantaa
 vaakuna
 Altlußheim
 Koordinaatit: 49°18′N, 08°30′E 
Valtio:  Saksa
Osavaltio:  Baden-Württemberg
Hallintopiiri:  Karlsruhen hallintopiiri
Piirikunta:  Rhein-Neckar-Kreis
Pinta-ala:  
 – Kokonaispinta-ala:  15,97 km²
Korkeus:  99 m
Väkiluku (30.6.2022):  6 309
 – Väestötiheys:  395 as./km²
Postinumero:  68804
Suuntanumero(t):  06205
Rekisterikilpi:  HD
 
 www.altlussheim.de 
Infobox OKVirheellinen NIMI-arvo: 
Altlußheim on Saksan kunta Baden-Württembergin osavaltiossa. Se sijaitsee Reinjoen oikealla rannalla ja kuuluu Rhein-Neckar-Kreisin piirikuntaan. Kunnan pinta-ala on 16,0 neliökilometriä. Kesäkuun 2022 lopussa kunnassa oli 6 309 asukasta.
Altlußheimin protestanttinen kirkko
Altlußheimia ympäröivät Speyerin, Neulußheimin, Oberhausen-Rheinhausenin ja Hockenheimin kunnat.
Aiheesta muualla

Kuvia tai muita tiedostoja aiheesta Altlußheim Wikimedia Commonsissa
Altlußheim viralliset internetsivut (saksaksi)
Rhein-Neckar-Kreisin piirikunnan kaupungit ja kunnat
Altlußheim
Angelbachtal
Bammental
Brühl
Dielheim
Dossenheim
Eberbach
Edingen-Neckarhausen
Epfenbach
Eppelheim
Eschelbronn
Gaiberg
Heddesbach
Heddesheim
Heiligkreuzsteinach
Helmstadt-Bargen
Hemsbach
Hirschberg an der Bergstraße
Hockenheim
Ilvesheim
Ketsch
Ladenburg
Laudenbach
Leimen
Lobbach
Malsch
Mauer
Meckesheim
Mühlhausen
Neckarbischofsheim
Neckargemünd
Neidenstein
Neulußheim
Nußloch
Oftersheim
Plankstadt
Rauenberg
Reichartshausen
Reilingen
Sandhausen
Schönau
Schönbrunn
Schriesheim
Schwetzingen
Sinsheim
Spechbach
St. Leon-Rot
Waibstadt
Walldorf
Weinheim
Wiesenbach
Wiesloch
Wilhelmsfeld
Zuzenhausen
Ala-Sulan kansallispuisto

| --- | --- |
Sijainti:  Pultavan ja Tšerkasyn alue, Ukraina
Pinta-ala:  186,35 km²
| --- | --- |
Tyyppi:  Kansallispuisto 
Perustettu:  2010
muokkaa - muokkaa wikitekstiä - muokkaa Wikidataa
Ala-Sulan kansallispuisto (ukr. Нижньосульський національний природний парк, Nyžnosulskyi natsionalnyi pryrodnyi park) on kansallispuisto Ukrainan Pultavan ja Tšerkasyn alueilla. Kansallispuisto sijaitsee Dneprin vasemmanpuoleisen sivujoen Sulan alajuoksun varrella.  Vuonna 2010 perustetun kansallispuiston pinta-ala on 186,35 neliökilometriä.
Aiheesta muualla

Kuvia tai muita tiedostoja aiheesta Ala-Sulan kansallispuisto Wikimedia Commonsissa
Національний природний парк "Нижньосульський" (ukrainaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Нижньосульський національний природний парк
Käännös suomeksi
Mervi Ahla

Annikki Mervi Maaria Ahla (29. lokakuuta 1917 Helsinki – 22. elokuuta 1995) oli suomalainen rehtori ja yliopistonlehtori.
Ahlan vanhemmat olivat korkeimman hallinto-oikeuden presidentti Eino Johannes Ahla ja kirjailija Lempi Maria Eskola.
Ahla valmistui ylioppilaaksi 1935, filosofian kandidaatiksi 1938 ja maisteriksi 1950 Helsingin yliopistosta. Hän kävi lisäksi sairaanhoitajan ja terveyssisaren koulutuksen 1944 sekä suoritti Yhdysvalloissa Clevelandissa M.Sc. -tutkinnon 1948.
Ahla aloitti uransa Suomussalmen kunnan terveyssisarena 1944, sitten Helsingin maalaiskunnan, myöhemmin Helsingin kaupungin kasvatusneuvolan huoltohoitaja 1945–1946. Hänen varsinainen uransa oli Helsingin sairaanhoitajaopiston opettajana ja rehtorina 1946–1965. Hän toimi samalla Sairaanhoitajien jatko-opiston rehtorina 1951–1956 ja oli Pohjois-Karjalan keskussairaalan vt. sosiaalihoitaja 1954–1955, Helsingin yliopiston sosiaalihuollon lehtori 1964–1980.
Ahla oli luottamustoimia terveyden- ja sosiaalihuollon ja kirkon piirissä, ja hän toimi kunnallispolitiikassa. Hän oli kokoomuslainen Helsingin kaupunginvaltuuston jäsen 1969–1972 ja oli presidentin valitsijamies 1968.
Teokset

Referred by Visiting Nurse. Press of Western Reserve University, 1950
Henkilökohtainen huolto. Lauri Tarvaisen kanssa. WSOY, 1959
Alice (kappale)

| ”Alice” Avril Lavigne |
| --- | --- | --- |

Singlen tiedot
 Albumilta: Almost Alice
 B-puoli: ”Welcome to Mystery”
 Äänitetty : Tammikuu 2010
 Julkaistu: 29. tammikuuta 2010
 Formaatti: CD single, digitaalinen lataus
 Tuottaja(t): Butch Walker
 Tyylilaji: Vaihtoehtorock, pop rock
 Kesto: 03.35 (alkuperäinen versio) 05.00 (pidennetty versio)
 Levy-yhtiö: Buena Vista
Avril Lavignen muut singlet
| ”The Best Damn Thing” 2008 | ”Alice” 2010 | ”What the Hell” 2011 |
Alice on kanadalaisen laulaja-lauluntekijä Avril Lavignen sanoittama ja tuottama kappale Almost Alice-soundtracklevyä varten, joka tehtiin taas vuonna 2010 julkaistua Liisa Ihmemaassa-elokuvaa varten. Kappaleesta on julkaistu myös pidennetty versio, joka on mukana Lavignen neljännellä, Goodbye Lullaby-studioalbumilla.
Kappale on keskitempoinen balladi, joka lauletaan elokuvan päähenkilön, Liisan näkökulmasta. Lavigne teki kappaleen kysyttyään Disneyn vastaavilta tuottajilta sekä elokuvaohjaaja Tim Burtoniltä voisiko hän tehdä kappaleen elokuvaa varten. Kappaleen tuotti Butch Walker sekä miksasi Lavignen entinen aviomies Deryck Whibley.
Käännös suomeksi
Mikko Mattila (professori)

Vesa Mikko Mattila (s. 1968) on suomalainen politiikan tutkija, joka on toiminut yleisen valtio-opin professorina Helsingin yliopiston valtiotieteellisessä tiedekunnassa elokuusta 2008 lähtien. Hän väitteli valtiotieteiden tohtoriksi Helsingin yliopistossa vuonna 2000.
Mattila valittiin Suomalaisen Tiedeakatemian jäseneksi vuonna 2015.
Aiheesta muualla

Virallinen sivusto
Amerikanvieras

| Amerikanvieras |
| --- | --- |

Tieteellinen luokittelu
Kunta::  Kasvit Plantae
Kaari::  Streptophyta
Luokka::  Embryopsida
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Lahko::  Solanales
Heimo::  Kiertokasvit Convolvulaceae
Alaheimo::  Cuscutoideae
Suku::  Vieraat Cuscuta
Laji::  campestris
Kaksiosainen nimi
 Cuscuta campestris  Yunck. 
Synonyymit
 Grammica campestris  Cuscuta arvensis 
Katso myös
   Amerikanvieras Wikispeciesissä   Amerikanvieras Commonsissa 
Infobox OKNimi-testi OK: 
Amerikanvieras (Cuscuta campestris) on Pohjois-Amerikasta kotoisin oleva lehtivihreätön loiskasvi.
Amerikanvieraan hennot varret ovat keltaisia tai kellanpunaisia. Kukkasykeröt ovat noin yhden senttimetrin leveitä, yksittäiset kukat 2–3 millimetriä.